TACLOBAN CITY - Nagpatapud hi Tacloban City Mayor Alfred Romualdez nga guinhihimo han iya pamunu-an an tanan agud matagan hin panimalay
an mga apektado nga residente han guinpapatuman nga 40 meter no build zone policy han National Government.
Sumala kan Mayor Romualdez guintatalinguha nira nga matagan hin mas maupay nga kabubuwason an mga residente nga biktima han super typhoon
Yolanda haros upat ka bulan na an nakakalabay.
Guinklaro naman han mao nga alkalde nga deri madagmit an ira hihimuon nga relokasyon han mga Yolanda survivors tungod nga ma-iha an pagplano
hin paghimo hin usa nga kumunidad.
Lakip han mga pasilidad nga igbubutang ha natudlok nga relocation site in amu an eskwelahan, health center, basketball court ngan iba pa.
Nabaru-an nga ada na ha 110 ektaryas hin tuna an guindedevelop ha Brgy Sto NiƱo ngan plano pa han city government nga dugngan ini hin 20
ektaryas agud umigo an maabot ha 50 mil nga indibiduwal nga nakatalaan igbalhin ngadto.
Labot la hin pabalay, tatagan guihapon hin livelihood an mga residente nga igrerelocate ha nasabi nga barangay.
war_Latn war_Latn war_Latn war_Latn war_Latn war_Latn war_Latn war_Latn war_Latn war_Latn